Diari Oficial de la Generalitat Valenciana


Sumari del DOGV 6197, del 02-02-2010 (2010/634)

RESOLUCIÓ de 17 de desembre de 2009, de la consellera de Cultura i Esport, per la qual es deixen sense efecte les ajudes concedides per la Resolució de 29 de setembre de 2009, en relació amb l'Orde de 17 d'abril de 2009, de la Conselleria de Cultura i Esport, per la qual es convoquen ajudes per a programes d'activitats culturals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6197

Data del DOGV
:   02-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/634


Data del document
:   17-12-2009

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de desembre de 2009, de la consellera de Cultura i Esport, per la qual es deixen sense efecte les ajudes concedides per la Resolució de 29 de setembre de 2009, en relació amb l'Orde de 17 d'abril de 2009, de la Conselleria de Cultura i Esport, per la qual es convoquen ajudes per a programes d'activitats culturals. [2010/634]  
I. Per l'Orde de 17 d'abril de 2009 de la Conselleria de Cultura i Esport, es van convocar ajudes per a programes d'activitats culturals (DOCV núm. 6006, de 5 de maig de 2009).  
Per una resolució de la consellera de Cultura i Esport amb data 29 de setembre de 2009 (DOCV núm. 6116, de 5 d'octubre de 2009), es van concedir les ajudes esmentades.   
II. L'article 47.4.b del Text Refós de la Llei d'Hisenda Pública de la Generalitat Valenciana establix l'obligació dels beneficiaris de les subvencions de la Generalitat d'acreditar davant de l'entitat concedent la realització de l'activitat o l'adopció del comportament, així com el compliment dels requisits i les condicions que determinen la concessió o l'aprofitament de l'ajuda.  
III. En la base dotze de l'Orde de 17 d'abril de 2009, per la qual es convocaven ajudes per a programes d'activitats culturals, s'establien les obligacions dels beneficiaris, entre les quals es trobava la d'acreditar documentalment la realització de l'activitat, i en la base catorze s'establia l'obligació dels beneficiaris de presentar la documentació abans dels terminis fixats perquè s'efectuara el pagament.  
IV. En la base catorzena, punt 5, de l'Orde de 17 d'abril de 2009, s'indicava que conclòs el termini sense que s'haguera presentat la documentació, l'ajuda quedaria sense efecte i s'arxivaria l'expedient.  
V. Els beneficiaris que figuren en esta resolució han incomplit les condicions recollides en les bases reguladores de l'orde de convocatòria, recordades en la notificació corresponent, pel fet de no presentar la documentació justificativa en el termini i la forma establits, per renúncia a l'ajuda concedida, per no haver justificat dins de termini, o per haver justificat la totalitat o part de l'ajuda de forma incorrecta.  
Per tot això, d'acord amb el que establix la base tretze de l'Orde de 17 d'abril de 2009, de la Conselleria de Cultura i Esport, per la qual es convoquen ajudes per a programes d'activitats culturals, resolc:  
Únic  
Deixar sense efecte la subvenció concedida als beneficiaris que s'indiquen a continuació, per l'import que s'hi especifica, i arxivar-ne l'expedient, pel fet d'incomplir la justificació en el termini i la forma fixats, per renúncia a l'ajuda concedida, per no haver justificat dins de termini, o per haver justificat la totalitat de l'ajuda de forma incorrecta, segons que establix l'Orde de 17 d'abril de 2009, de la Conselleria de Cultura i Esport, reguladora de les ajudes per a programes d'activitats culturals:  
Exp. 180/09, Aula Militar Bermúdez de Castro, de Castelló de la Plana (Castelló), per import de 2.692,50 euros. L'entitat ha comunicat formalment la seua renuncia a l'ajuda concedida.  
Exp. 194/09, Associació Belenista de Castelló, de Castelló de la Plana (Castelló), per import de 2.692,50 euros.  
Exp. 242/09, Associació Festes de la Divina Aurora, de Sella (Alacant), per import de 792,50 euros.  
D'acord amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la notificació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 17 de desembre de 2009.- La consellera de Cultura i Esport: Trinidad María Miró Mira.